Аусуцәа-мигрантцәа Урыстәыла ианалало рнацәашьҭақәа адырбалоит
© Sputnik / Павел ЛисицынДактилоскопическая экспертиза в Свердловском областном экспертно-криминалистическом центре.
© Sputnik / Павел Лисицын
Адактилоскопиатә информациа аизгара азԥхьагәаҭоуп Урыстәыла атәылауаҩра зго аҳәаанырцәуаа рзы.
АҞӘА, абҵара 3 - Sputnik. Урыстәылаҟа иаауа амигрантцәа, иара убасгьы Урыстәыла атәылауаҩра шьҭызхуа аҳәаанырцәуааи 90 мшы инеиҳаны ара иаанхо рдактилоскопиатә дыррақәа еизыргар алшоит.
Абри азы Урыстәыла ААР азакәан апроект аус аднаулеит. Иара анормативтә актқәа рыпроектқәа рфедералтә портал аҿы икьыԥхьуп.
Адактилоскопиатә информациа аизгаразы аԥсахрақәа ахьарбоу апункт абас иҟоуп: "Аҩнуҵҟатәи аусқәа рдикталоскопиатә массив ахь инашьҭтәуп адактилоскопиатә информациа усура ҳәа Урыстәылатәи Афедерациахь иаауа аҳәаанырцәтәылауааи ма атәылауаҩра змам ахаҿқәеи рганахьала апатент аиҿкаара ма аусураз азин аиураан".
Убри аан ари апункт иалкугьы ыҟоуп (зҟазара ҳараку аусуҩцәеи аҳәаанырцәтә еилахәырақәа русзуҩцәеи).
Апроект иаднагалоит адактилоскопиатә информациа еизгазарц Урыстәыла раара аусура иадҳәаламкәа иҟоу, 90 мшы инеиҳаны ара иаанхо аҳәаанырцәуааи апатридцәеи.